alexandrainst/scandi-wiki huggingface dataset:
Halvdan Sivertsen

Halvdan Sivertsen () er ein norsk visesongar. Han er fødd i Tromsø, men voks opp og bur i Bodø. Han har vunne fem Spellemannprisar (to av dei saman med Gitarkameratene) og fått Nordland fylkes kulturpris (2000).

Sivertsen er og kjent frå barneprogrammet Labbetuss som gjekk på NRK-TV i store delar av 80-talet. Han har sida 80-talet vore ofte å sjå som gjest i ulike program på TV.

Sivertsen har også delteke i Melodi Grand Prix, med songen «Liv laga» i 1981. Han enda på sjuandeplass.

Diskografi 
 Halvdan 23 1/2 år (1973)
 Utsikt minus innsikt gir tilnærmet blindhet fra toppen av pyramiden (1975)
 Nordaførr (1979)
 Liv laga (1981)
 Amerika (1985)
 Ny og naken (1987)
 Hilsen Halvdan (1991)
 Helt Halvdan (1996)
 Tvil, håp og kjærlighet (2001)
 Frelsesearmeens Juleplate (2003)
 40+ (2005)

Diskografi m/Gitarkameratene 
 Typisk norsk (2005)

Prisar og utmerkingar 
 Spellemannprisen 1981, visesong
 Spellemannprisen 1985, visesong
 Spellemannprisen 1990 m/Gitarkameratene, visesong
 Spellemannprisen 1990, m/Gitarkameratene, årets spelemann
 Gammleng-prisen 1993, vise
 Nordland fylkes kulturpris 2000
 Spellemannprisen 2001, visesong
 Skjæraasenprisen 2002
 Prøysenprisen 2005

Kjelder 
Denne artikkelen bygger på «Halvdan Sivertsen» frå ,  den 27. november 2006.

Bakgrunnsstoff 
 Offisiell nettstad
 Grunngjeving for Prøysenprisen

Norske songarar
Norske musikarar
Folk frå Bodø
Programleiarar for NRK
Vinnarar av Spellemannprisen
Melodi Grand Prix-deltakarar
Allsang på grensen
Vinnarar av Skjæraasenprisen
Vinnarar av Prøysenprisen
Nordlandsbåt

Nordlandsbåt viser til båtar som er opne og av ulik storleik bygd i Nordland eller Troms. Ein nordlandsbåt av ny type (etter byrjinga av 1800-talet) har rette og høge stamnar som står nesten vinkelrett på kjølen og langt, lett, slankt skrog. Nordlandsbåtane er klinkbygde og har både årer og råsegl.

Fembøringen er den største nordlandsbåttypen med fem årepar. Ein åttring var opphavleg ein båt med åtte årer. Åttringen vart etter kvart bygd endå større og kunne ha ti årer, men namnet endra seg ikkje anna enn at denne typen vart kalla storåttring. «Seksring» eller trirøing hadde begge seks årer. Færingen var minst og hadde oftast fire årer. Færingen kan òg bli kalla «kjeks» — eit ord som nokre vil setje i samanheng med engelsk ketch, men som truleg heller heng saman med ordet kokse.

Salten, Bindal og Rana var hovudsentera for trebåtbygging i Nordland. I Salten vart båtane gjerne bygd i furu, medan gran vart mest brukt i Bindal og Rana.

Mot slutten av 1800-talet vart andre båttypar, mellom anna med dekk, tatt i bruk i fiskeria, og dei tradisjonelle nordlandsbåtane vart nesten heilt borte. Dei nye typane var ofte finneidbåtar og listerbåtar

Oversyn over nordlandsbåtar 
Oversynet over ulike typar av nordlandsbåtar er eit relativ oversyn. Båten finst i ulike storleikar, men lengda går på skjønnet til båtbyggjaren og ikkje etter eksakte mål. Færingen er grunnbåten i systemet, og han er på ca. 14 fot. Dei største båtane er på kring 44 fot, men det finst fleire historier om ekstra store fembøringar. Den største som blir nemnt i litteraturen er på 58 fot. Av dei kring 160 oppmålte nordlandsbåtane er det vanskeleg å finne to som er av same storleik. Trass dette finst det likevel fleire ulike kategoriar med eigne typenamn. Namnet kunne variere mellom ulike regionar i Nord-Noreg. 

 Færingen (også kjend som: kjeks og sjun) er minst 14 fot, har to rom mellom toftene og to par årer.
 Hundromsfæringen (også kjend som: kjeks) har i tillegg eit halvt rom på midten og er ca. 17 fot.
 Seksringen (også kjent som kobbroms-båt eller treroring) er ca. 20 fot og har plass til tre par årer.
 Halvfjerderømmingen er ca. 22 fot. Har tre par årer, men har eit halvt rom meir enn seksringen.
 Firroringen er ca. 24 fot og har fire par årer.
 Halvfemterømmingen har et halvt rom meir enn firroingen og er ca. 28 fot.
 Åttringen hadde opphavleg fire årepar, seinare fem. Åttringen er mellom 30 og 38 fot og har eit halvrom meir enn firroringen.
 Fembøringen er den største nordlandsbåten og har fem eller seks årepar; han kunne vere opptil 48 fot.
 Stor-fembøring er namnet på dei ekstra store fembøringane.

Referansar

Bakgrunnsstoff 

Norske båttypar
Seglbåtar
Hjell

Ein hjell (norrønt hjallr) fiskehjell eller fiskehesje er eit røysverk, vanlegvis av tre, for utandørs tørking av fisk til tørrfisk. Hjell blir i dag brukt til tørking av torsk og sei i store kvanta. Andre typar ein har brukt å tørka er hyse, lange og brosme. 

Det var tidlegare berre mogleg å henge opp fisken i vinterhalvåret, fordi det gjekk mark i han om sommaren. Det gode seifisket om sommaren var lenge vanskeleg å utnytte til det fulle, fordi det ikkje fanst effektive måtar å konservere seien på. Dette endra seg likevel i 1912, då den trekanta seihesja vart funnen opp av Jens Eriksen frå Bø i Vesterålen. Seihesja gjorde det mogleg å tørke sei også om sommaren. Konstruksjonen sørgde for at dei to halvdelane av tørrfisken vart haldne frå kvarandre, slik at marken ikkje fekk gode vekstvilkår. Hesjer blir også brukt til å tørke torsk om vinteren.

Sjå og 
 tørrfisk

Kjelder 

Delar av denne artikkelen bygger på «Hjell» frå ,  den 27. november 2006.  
 

Fiske
Fiskeindustri
Fiskeri
Ord frå norrønt
Norsk kystkultur
Bjørn Eidsvåg

Bjørn Eidsvåg () er ein norsk musikar og prest fødd i Sauda. Han har gjeve ut 20 musikkalbum sidan debuten i 1976, og han har vorte tildelt Spellemannsprisen fleire gonger, inkludert juryens heiderspris under Spellemannprisen 2006. Eidsvåg er utdanna som Cand. theol ved Det Teologiske Menighetsfakultet i Oslo, med eksamen i 1980.

Biografi 
Bjørn Eidsvåg har vore musikkartist sidan 1971. Han er forfattar av ei rad tekstar og melodiar (nærare 300 titlar per våren 2004). Alle utgjevingane ligg føre på CD. Bjørn Eidsvåg har i tillegg medverka som songar og tekstforfattar på fleire plateutgjevingar med andre artistar. Han deltok òg i Melodi Grand Prix med songen «Gammel drøm» i 1985. Songen enda på ein sjuandeplass.

Musikkalbum 
 Inn for landing (1976) 
 Bakerste benk (1978) 
 Endelig voksen (1980) 
 Live in NY York (1981) 
 Passe gal (1983) 
 På leit (1984) 
 Bjørn's Beste (1985) 
 Dansere i natten (1986) 
 Vertigo (1988)
 Tatt av vinden (1990) 
 Alt du vil ha (1990) Eidsvåg vann Spellemannprisen 1990 for denne cden i klassen underhaldning.
 Til alle tider (1992) 
 Allemannsland (1993) 
 Landet lenger bak (1996) 
 På svai (1997) 
 Tapt uskyld (1999) 
 Hittil og littil (2000) 
 Tålt (2002) 
 Skyfri himmel (2004) 
 En vakker dag (2004)
 Nåde (2006)
 Pust (2008)

Prisar og utmerkingar 

 Spellemannprisen 1990 i klassen Underhaldning for Alt du vil ha.
 Gammleng-prisen 1996 i klassen Vise.
 Årets Spellemann under Spellemannprisen 1997.
 Spellemannprisen 2002 i klassen Årets låt for Mysteriet deg.
 Heidersprisen til juryen under Spellemannprisen 2006.
 Edvard-prisen 2007 i klassen Tekst til musikk for songen Floden.
 Alf Prøysens Ærespris i 2013.

Norske musikarar
Folk frå Sauda
Vinnarar av Spellemannprisen
Melodi Grand Prix-deltakarar
Vinnarar av Alf Prøysens Ærespris
Varg Vikernes

Louis Cachet, best kjend som Varg Vikernes (), tidlegare kjend under artistnamnet Count Grishnack, er ein musikar som gjorde seg kjend innan svartmetallen tidleg på 1990-talet, og for å ha blitt dømd for drap og tre kirkebrannar.

Vikernes er òg mannen bak einmannsprosjektet Burzum, i tillegg til at han var bassist i Mayhem og gitarist i Old Funeral (med medlemmar som seinare stifta Immortal). Seinare vart han òg kjend som uttalt nasjonalsosialist med trekk til norrøn mytologi og ideologi. Han er kjend i media under kallenamnet «Greven».

Vikernes vart fødd i Bergen.
Vikernes vart dømd til ein dom på 21 år for drap på Øystein Aarseth og brannstifting. Han slapp ut i 2009 etter nærare 16 års soning. Han har i dag teke namnet Louis Cachet og flytte i 2012 til Frankrike saman med kona Marie Cachet og dei tre borna deira. Han har òg ei vaksen dotter frå eit tidlegare forhold.

16. juli 2013 vart Vikernes og Cachet arrestert på garden sin i Corrèze i Frankrike, mistenkt for å ha planlagt terrorhandlingar. I 2014 vart Vikernes dømd til seks måneder betinga fengsel og ei bot på 8000 euro i straffedomstolen i Paris mellom anna for å ha oppfordra til rasehat via Internett.

Kjelder

Bakgrunnsstoff 
 Burzum

Drapsdømde nordmenn
Norske musikarar
Folk frå Bergen
Straffeloven

Straffeloven (Almindelig borgerlig Straffelov, lov 22. mai 1902, i kraft 1. januar 1905, ofte forkorta strl.) er ei norsk lov som inneheld dei mest sentrale reglane om straff.

Straffelova avløyste kriminallova av 1842. Lova består av tre delar, første del omhandlar generelle reglar som er eins for alle lovbrot, andre del brotsverk (bokmål: forbrytelse), tredje del misferder (bokmål: forseelser). Med mindre anna er sagt, gjeld dei alminnelege reglane også for alle straffereglane i andre love r. 

Lova vart sett i kraft av ei eiga ikrafttredingslov, «Lov om den almindelige borgerlige Straffelovs Ikrafttræden» (ofte nytta kortform strl. ikrl.). Straffelova er framleis i kraft men er blitt endra ei rad gonger. Mange av endringane er blitt greidd ut av eit sakkunnig utval, Straffelovrådet, før 1949 kalla Straffelovkomitéen.

1902-lova er i stor grad verket til professor og riksadvokat Bernhard Getz som leia straffelovkommisjonen av 1895.

Straffelova er for tida under revisjon og ei heilt ny straffelov er på veg. Dei allminnelege reglane i straffelova vart vedteke våren 2005, men er ikkje sett i kraft.

Nytt i den nye straffelova 

Nytt i den nye straffelova er mellom anna

 opphevar skiljet mellom brotsverk og misferd
 ein generell regel som seier at òg medverknad skal straffast
 dei grunnleggande omgrepa forsett og aktløyse blir definert
 ordninga med straffskjerping ved uforsettlege (aktlause) følgjer til ei forsettleg handling (ran med døden til følgje, lekamskade med døden til følgje) blir endra, slik at skuldkravet culpa levissima (straffelova 1902 § 43, lett uakstomhet, det vil si kunne ha innsett følgja) blir erstatta med eit krav om simpel (vanleg) aktløyse (burde ha innsett følgja), aktlause følgjer kan bli tillagt vekt ved avgjersle av om handlinga er grov

Førearbeida til ny straffelov 

Romertalla viser til delutgreiinganee frå Straffelovkommisjonen, som ikkje må forvekslast med Straffelovrådet som fortløpande har greidd ut store og små endringar i straffelova.

I  NOU 1983:57 Straffelovgivningen under omforming

II NOU 1984:31 Straffelovgivningens stedlige virkeområde, underutval

III NOU 1989:11 Straffansvar for foretak; endringar gjennomført i 1902-lova ved lov 20. juli 1991 nr. 66 jf lov 15 juni 2001 nr. 64

IV NOU 1990:5 Strafferettslige utilregnelighetsregler og særreaksjoner, underutval; endringar gjennomført i 1902-lova ved lov 17. januar 1997 nr. 11

V NOU 1992:23 Ny straffelov – alminnelige bestemmelser

VI NOU 1997:23 Seksuallovbrudd, underutval; endringar gjennomført i 1902-lova ved lov 11 aug 2000 nr. 76, straffelova kap. 19 ,  

VII NOU 2002:4 Ny straffelov

VIII NOU 2003:18 Rikets sikkerhet, underutval

Ot.prp. nr. 90 (2003-2004) Om lov om straff (straffeloven), Innst.O. nr.72 (2004-2005) Innstilling fra justiskomiteen om lov om straff (straffeloven),  

Høyring om reglar om straffutmåling

Kjelde 
Denne artikkelen er sett om frå wikipedia på riksmål/bokmål.

Referansar

Bakgrunnsstoff 
 Almindelig borgerlig Straffelov (Straffeloven), lov 22. mai 1902 nr. 10

Norske lover
Riksadvokat

I Noreg er riksadvokaten den øvste leiaren for påtalemakta og er berre underlagt Kongen i statsråd. Noreg sin riksadvokat er Jørn Sigurd Maurud (2019). I nokre land vert riksadvokaten ofte kalla for generaladvokat (eng: attorney-general; tysk: generalbundesanwalt).

Riksadvokaten er dagleg leiar for påtalemakta. Han avgjer einskildsaker, handsamar klagesaker, og opptrer stundom som påklagar i straffesaker for domstolane, særleg når viktige prinsippielle spørsmål skal handsamast i Høgsterett. Rundskriv og direktiv frå riksadvokaten er styrande for statsadvokatar og politiadvokatar.

Rettsvitskap
Yrke
Odd Aukrust

Odd Aukrust, () var ein norsk sosialøkonom og dr.philos., oppvaksen i Alvdal. Han var forskingssjef og seinare forskingsdirektør i Statistisk sentralbyrå i åra 1953—1984. Aukrust var med på å legge grunnlaget for utarbeiding av nasjonalreknskap i Noreg.

Odd Aukrust var bror av Kjell Aukrust, og stod modell for barndomsskildringa Bror min, der han (i boka) m.a. rekna ut gjennomsnittshøgda på bondehæren ved slaget på Stiklestad.

Bibliografi 

 Aukrust, Odd og Petter Jakob Bjerve 1945: Hva krigen kostet Norge ; med forord av finansminister Gunnar Jahn. Oslo : Dreyer, 1945.
 Aukrust, Odd 1952-55: Nasjonalregnskap. Samfunnsøkonomiske studier ; 4. Avhandling (doktorgrad).
 Aukrust, Odd 1990 : bibliografi : 1936-1989 / utarbeidet av Statistisk sentralbyrå, biblioteket. Oslo : Biblioteket, 1990.

Nettkjelde 

 NBL-artikkel om Aukrust, skriven av Einar Lie.

Norske sosialøkonomar
Folk frå Alvdal
Gerd-Liv Valla

Gerd-Liv Valla () var leiar for Landsorganisasjonen (LO) frå 2001 til 2007. I 1997 var ho statsråd og sjef for Justis- og politidepartementet (justisminister) i regjeringa til Thorbjørn Jagland.

Bakgrunn, utdanning og yrke 
Valla er frå Korgen i Nordland. Ho har hovudfag i statsvitskap, med mellomfag i sosialantropologi mellomfag og grunnfag i offentleg rett. Ho tok pedagogisk seminar i 1979, og vart cand. polit. ved Universitetet i Oslo i 1977. I sju år var ho gift med historikaren Harald Berntsen.

Valla var som student med i Kommunistisk Universitetslag (KUL), ei gruppe med basis i Filosofisk Institutt på Blindern. Grupperinga samarbeidde med Kommunistisk Arbeidarforbund (KA) og vart etterkvart KA sin studentorganisasjon. Ho var aktiv studentpolitikar og leiar i Norsk Studentunion 1974–75.
 
Ho har arbeid både i fagrørsla og som førstekonsulent og kontorsjef i Norges Allmenvitenskapelige Forskningsråd, samt som høgskolelektor ved Eik Lærerhøyskole i Tønsberg.

Valla hadde som LO-leiar ei rad styreverv, deriblant styreleiar i A-pressa og i Fafo. Ho er også medlem av sentralstyret i Arbeidarpartiet. Ho gjekk av som leiar etter ei sak om arbeidsmiljø i LO og påstander om at ho mobba nære medarbeidarar.

Tidlegare politisk karrière 
Ho var politisk rådgjevar ved Statsministerens kontor frå 1990 til 1992, og deretter statssekretær same stad fram til 1994, under statsminister Gro Harlem Brundtland. Frå 1994 til 1997 var ho forbundsnestleiar i Norsk Tenestemannslag (NTL).

Ho etterfølgde Anne Holt som statsråd i Justis- og politidepartementet i 1997, men regjeringa gjekk av etter valet same år. Ho var nestleiar i LO frå 1997 fram til ho i 2001 vart vald som ny leiar etter Yngve Hågensen. Valla var den første kvinnelege leiaren i LO.

Kjelde 
 «Gerd-Liv Valla» på Wikipedia på bokmål og riksmål.

Bakgrunnsstoff 
 

LO-leiarar
Norske justisministrar
Statsrådar i Regjeringa Jagland
Ap-statsrådar
Norske statsvitarar
Folk frå Hemnes
José Martí

José Julián Martí y Perez () var ein cubansk filosof, tenkjar, inspirator og president. Han var den store pådrivaren for cubansk sjølvstende frå kolonimakta Spania. Han blir òg sett på som den intellektuelle inspiratoren i den cubanske sjølvstendekrigen. Da krigshandlingane starta på nytt i 1895 var Martí og den cubanske generalen Antonio Maceo dei to sentrale pådrivarane. 

På same måte som Maceo returnerte Martí tilbake til Cuba i 1895 frå eksil i USA, nærare bestemt New York. Martí vart straks utnemnd til president av dei cubanske opprørarane. Han fungerte i denne rolla frå 5. mai 1895 til 19. mai 1895, da han reid ut saman med Los Mambies og vart drepen i kamp med spanske troppar, vel 40 år gammal .
           
José Martí levde det meste av det vaksne livet sitt i USA etter å ha vorte landsforvist fra Cuba for anti-spansk verksemd. Under eksilet skreiv han ei rekke bøker og filosofiske tekstar. Frå heimen sin i New York åtvara han mellom anna mot å la amerikanarane få innpass på Cuba, med grunngjeving om at Cuba da ville gå frå å vera ein spansk til ein amerikansk koloni. Dei litterære verka hans er samla i 28 store band.

Martí blir i dag sett på som Cubas «landsfader», og nyt stor respekt i det cubanske folket. Som den andre «landsfaderen» blir Carlos Manuel de Céspedes y del Castillo rekna, som i 1869 starta det første opprøret mot den spanske kolonimakta. 

Martí er òg mannen bak den kjende utsegna «for å vera fri, må du ha kunnskap frå fleire kjelder».

Martí har fått byen Marti på Cuba oppnemnd etter seg, og flyplassen i Havanna ber namnet «José Martí International Airport». Portrettet hans finst på dei cubanske 1 peso-setlane .

Bakgrunnsstoff 
 John M. Kirk (1984) «José Martí: mentor of the Cuban nation». University Press. ISBN 0-8130-0812-3 
 Kronologi på www.latinamericanstudies.org (spansk)
 Om Marti på www.fiu.edu
 Om Marti på en.wikipedia.org
 Bilete av Martí på www.latinamericanstudies.org

Martí, José
Martí, José
Peder Claussøn Friis

Peder Claussøn Friis () var ein norsk prest og forfattar. I ettertida er han mest kjend for å ha omsett Snorre Sturlason sine kongssoger til dansk, Norske Kongers Chronica (frå 1633).

Bibliografi 
 1632: Norriges oc omliggende Øers sandfærdige Bescriffuelse : indholdendis huis vært er at vide, baade om Landsens oc Indbyggernis Leilighed oc Vilkor, saa vel i fordum Tid, som nu i vore Dage / korteligen tilsammen fattit aff Peder Claussøn. Kiøbenhaffn : Hos Melchior Martzan : paa Jochim Moltken Bogførers Bekostning, 1632.
 1633: Snorre Sturlesøns Norske Kongers Chronica / udsat paa Danske aff Peder Claussøn ... ; nu nyligen menige Mand til Gaffn, igiennemseet, continuerit oc til Trycken forferdiget. Kjøbenhafn : Martzan, 1633.

Folk frå Lindesnes
Norske forfattarar
Norske historikarar
Norske prestar
Nordmenn frå 1500-talet
Nordmenn frå 1600-talet
Antisyklonsk tornado

Ein antisyklonsk tornado er ein tornado som roterer med klokka på den nordlege halvkula og mot klokka på den sørlege halvkula. Dei fleste tornadoar (om lag 95 %) har syklonsk rotasjon, som dei fleste lågtrykkssystem har. Mange, men ikkje alle, antisyklonske tornadoar er mindre og svakare enn dei klassiske tornadoane. 

Dei fleste kraftige tornadoar vert danna i innstrøyminga og oppdriftsområdet til roterande oppdriftssystem kalla mesosyklonar, som oppstår i superceller. Desse rotasjonssystema går som regel frå overflata til midten og øvre delar av supercella, og har nesten alltid syklonsk rotasjon, som vert skapt av corioliskrafta. Enkelte torevêr er derimot for små til å bli påverka av corioliseffekten. Rotasjonen i supercellene vert ikkje skapt av jordrotasjonen, men av vertikale vindskjer, og desse kan av og til skape antisyklonsk rotasjon. 

Forskjellige prosessar kan skape antisyklonske tornadoar. Som oftast er dei såkalla satellittornadoar rundt ein større tornado, og denne er som regel syklonsk. Sjeldnare kan antisyklonske tornadoar oppstå i samband med mesoantisyklonar som har oppstått i ei supercelle, og dei kan til og med oppstå under vanlege mesosyklonar. Fleire antisyklonske tornadoar oppstår òg i samband med tropiske syklonar

Sjå òg 
 Tornado
 Trykkgradientkraft

Antisyklonar
Uvêr
Blokkerande høgtrykk

Blokkerande høgtrykk er eit storskala høgtrykkmønster i atmosfæren som omtrent er stasjonært. Desse «blokkerer» eller omdirigerer vandrande syklonar (lågtrykk). Desse blokkeringane kan ofte halde seg på same stad i fleire dagar eller til og med veker, og kan føre til at eit område kan ha same type vêr over lang tid (t.d. nedbør i enkelte område og klår himmel andre stader). På nordlege halvkule oppstår blokkerande høgtrykk ofte på våren over det austlege Stillehavet og i Atlanterhavet.

Omegablokkering 
Ein omegablokkering har fått namnet sitt fordi høgdefeltet over eit slikt høgtrykk liknar den greske bokstaven omega. Det typiske mønsteret for ei omegablokkering er at ein har eit lågtrykk vest for høgtrykket og eit anna lågtrykk aust for.

Rexblokkering 
Rexblokkering har eit høgtrykk nord for eit lågtrykk. Ofte har både høgtrykket og lågtrykket ein lukka situasjon, som betyr at isobarane rundt trykksystema dannar sirklar. Rexblokkeringa er kalla opp etter meteorologen som først identifiserte dei.

Sjå òg 
 Geopotensiell høgd
 Tråg
 Antisyklon

Antisyklonar
Sibirhøgtrykket

Sibirhøgtrykket er ein massiv og ofte svært kald og tørr luftmasse som oppstår over Eurasia store delar av året. Høgtrykket er kraftigast om vinteren når lufttemperaturen nær senteret av høgtrykket er lågare enn −40 °C. Trykket i havnivå er ofte høgare enn 1040 hPa. Sibirhøgtrykket er det kraftigaste høgtrykket på den nordlege halvkula og har blant anna ført til den lågaste temperaturen som er målt på den nordlege halvkula med −67,8 °C den 15. januar 1885 i Verkhojansk. Det høgaste lufttrykket som er målt på Jorda vart også målt i dette høgtrykket. Det er på 1083,8 hPa målt i Agata 31. desember 1968. 

Sibirhøgtrykket påverkar vêrmønsteret på høgare breidder av den nordlege halvkula, og kan blokkere eller svekke lågtrykk eller syklonar, og føre til tørt vêr over store delar av Eurasia og Canada.

Antisyklonar
Asorehøgtrykket

Asorehøgtrykket er eit stort subtropisk høgtrykk som ofte oppstår nær Asorane i Atlanterhavet, og dannar ein enden av den nordatlantiske oscillasjonen (NAO) i lag med lågtrykka nær Island. Systemet påverkar vêret og klimaet i store område av Nord-Afrika og Europa. Den tørre lufta frå Sahara og Middelhavslanda fører til subsidens over Asorane. 

Om sommaren er lufttrykket i senteret om lag 1025 hPa og flyttar seg mot Den iberiske halvøya, og dannar ofte høgtrykksryggar mot Frankrike, Tyskland og Storbritannia. Dette fører med seg varmt og tørt vêr i desse områda. Visse år er Azorehøgtrykket kraftigare og strekkjer seg vestover mot Bermuda, og påverkar vêret i austlege delar av USA. Amerikanarane kallar dette høgtrykket for Bermudahøgtrykket. Om vinteren flyttar ofte høgtrykket seg sør for Asorane, og trykksvingingar fører til meir variabelt vêr. 

Høgtrykket er blokkerande, og har antisyklonsk rotasjon der lufta roterer rundt høgtrykket med klokka. Dette fører til at atmosfæriske bølgjer frå Aust-Afrika forplantar seg vestover mot Nord-Amerika og Karibia, og desse fører somme tider til danninga av tropiske orkanar, særleg i løpet av orkansesongen.

Sjå òg 
 Hadleycelle
 Sibirhøgtrykket
 Antisyklon

Antisyklonar
Atlanterhavet
Klima